# Instruks - medicinhåndtering

| Emne | Indhold |
| --- | --- |
| **Målgruppe:** | Medarbejdere der håndterer medicin på behandlingstilbud på Socialområdet i Randers Kommune.(Rusmiddelcenteret har egen medicininstruks) |
| **Udarbejdet:** | April 2019 |
| **Senest revideret:** | Maj 2024 |
| **Udarbejdet af:** | Sundhedsfaglig Koordinator Ghita Steenholt og Kvalitetssygeplejerske Anne Bull Skov |
| **Godkendt af:** | Sundhedsfagligt Forum juni 2024 |
| **Revideres inden:** | Maj 2026 |

## Formål med instruks for medicinhåndtering

* At sikre en ensartet og høj patientsikkerhed ved håndtering af medicinopgaver
* At sikre, at medarbejdere og ledere kender deres opgaver, kompetence- og ansvarsområder i forbindelse med medicinhåndtering
* At den rette borger, får det rette lægemiddel, i den rette dosis, på det rette tidspunkt og på den rette måde

## Læsevejledning

Det er en forudsætning for håndtering af medicin, at du læser og følger denne instruks.

Medicinhåndtering omhandler; medicindispensering, modtagelse, opbevaring, bortskaffelse, identifikation samarbejde med lægen vedrørende ordinationer, medicinadministration (udlevering af medicin) og dokumentation.

Jf. ovenstående er instruksen inddelt i hovedafsnit, som du kan klikke dig ind i ved hjælpe af nedenstående indholdsfortegnelse. Desuden kan der søges i dokumentet via ”*søg-funktionen*”  i Word.

**Indhold**

[Instruks - medicinhåndtering 1](#_Toc171495960)

[Formål med instruks for medicinhåndtering 1](#_Toc171495961)

[Læsevejledning 1](#_Toc171495962)

[Ansvar og kompetencer 4](#_Toc171495963)

[Ledelsens ansvar 4](#_Toc171495964)

[Medarbejdernes ansvar 4](#_Toc171495965)

[Den behandlingsansvarlige læges ansvar 5](#_Toc171495966)

[Ansvar og kompetence for medicinansvarlige (autoriserede- og Trust medarbejdere) der varetager medicinhåndtering 5](#_Toc171495967)

[Ansvar og kompetence for medarbejdere uden autorisation, der varetager medicinadministration (udlevering af medicin til borger) 5](#_Toc171495968)

[Ansvar og aftaler med borger/pårørende/værge 6](#_Toc171495969)

[Tilbuddets ansvar 6](#_Toc171495970)

[Ansvarsfordeling ved borgere eller pårørende der varetager hele medicinhåndteringen 7](#_Toc171495971)

[Ansvarsfordeling ved borgere der selv opbevarer og administrer den udleverede medicin 8](#_Toc171495972)

[Dokumentation af medicinordinationer 8](#_Toc171495973)

[FMK (Fælles medicinkort) 8](#_Toc171495974)

[Opdatering og ajourføring af medicinkort 8](#_Toc171495975)

[Dokumentation af medicinordinationer 8](#_Toc171495976)

[Dokumentation af mundtlig medicinordination 9](#_Toc171495977)

[Opfølgning på medicinordinationer efter lægebesøg eller udskrivelse fra sygehus 10](#_Toc171495978)

[Årlig medicinstatus 10](#_Toc171495979)

[Håndkøbsmedicin, naturlægemidler og kosttilskud 10](#_Toc171495980)

[Modtagelse af medicin 11](#_Toc171495981)

[Modtagelse af medicin leveret af apotek 11](#_Toc171495982)

[Modtagelse af dispenserbar/ikke-dispenserbar medicin 11](#_Toc171495983)

[Modtagelse af dosisdispenseret medicin 11](#_Toc171495984)

[Opbevaring af medicin 12](#_Toc171495985)

[Overordnet ramme for opbevaring af medicin 12](#_Toc171495986)

[Opbevaring af medicin i fælles medicinrum 12](#_Toc171495987)

[Bortskaffelse af medicin 13](#_Toc171495988)

[Bortskaffelse af medicin 13](#_Toc171495989)

[Bortskaffelse af dosisposer 13](#_Toc171495990)

[Medicindispensering 13](#_Toc171495991)

[Dispensering af medicin i doseringsæsker 13](#_Toc171495992)

[Sidedispensering / ikke-dispenserbar medicin 15](#_Toc171495993)

[Sidedispensering ved dosisdispenseret medicin 15](#_Toc171495994)

[Dispensering af risikosituations-lægemidler 15](#_Toc171495995)

[Dispensering af PN-medicin 16](#_Toc171495996)

[Medicinadministration (udlevering af medicin) 16](#_Toc171495997)

[Håndtering af medicin ved administration 16](#_Toc171495998)

[Administration af dispenserbar og ikke-dispenserbar medicin 17](#_Toc171495999)

[Borger er selv-administrerende på dele af eller hele medicin-administrationen 17](#_Toc171496000)

[Medicinadministration ud af huset 18](#_Toc171496001)

[Medicinadministration - PN-medicin, medicinske plastre, injektioner, IV-medicin 18](#_Toc171496002)

[Administration af PN-medicin 18](#_Toc171496003)

[Administration af medicin som injektion 19](#_Toc171496004)

[Administration af medicinske plastre 19](#_Toc171496005)

[Administration af IV medicin 19](#_Toc171496006)

[Begrebsafklaring 20](#_Toc171496007)

[Litteraturreferencer 22](#_Toc171496008)

# Ansvar og kompetencer

| Ansvarsområde | Instruks |
| --- | --- |
| Ledelsens ansvar | * At medicinopgaven håndteres i overensstemmelse med den gældende lovgivning, som denne instruks tager afsæt i
* At sikre at instruksen anvendes og efterleves i praksis
* At der er de nødvendige faglige kompetencer på tilbuddet eller at der er mulighed for at kontakte ressourceperson for varetagelse af patientsikker medicinhåndtering

**Trust-medarbejdere:**Lederen kan give ikke-autoriserede medarbejdere adgang til FMK via Trust. * Inden tildeling af Trust-adgang har lederen ansvar for:
	+ At medarbejder er oplært og instrueret i brug af FMK i Sensum One
	+ At medarbejder har den nødvendige viden/deltaget i det store medicinkursus
* Lederen skal:
	+ Føre relevant tilsyn med adgang og anvendelse
	+ Sikre at det kun er de medarbejdere, hvor det er nødvendigt at have adgang, der fortsat har adgang til data i FMK.

**Tildeling af adgang til FMK i Sensum One:*** Adgang til FMK skal altid bestilles ved Social og Arbejdsmarkedssekretariatet, systemadministrator af fagsystemet Sensum One.
* Leder sender besked til systemadministrator med oplysninger om medarbejderen, der ønskes tildelt adgang til FMK.
 |
| Medarbejdernes ansvar | Når du håndterer medicin (dispenserer/hælder medicin op) og/eller giver borgeren medicin (administrerer/udleverer medicin), handler du som den ordinerende læges medhjælp. Du har derfor pligt til at journalføre dine handlinger i Sensum One (se *Instruks for sundhedsfaglig dokumentation*).Både autoriserede og ikke-autoriserede medarbejdere har et selvstændigt ansvar, når de i forbindelse med medicinhåndtering handler som lægens medhjælp.Du skal:* Udvise omhu og samvittighedsfuldhed samt kontakte læge ved tvivlsspørgsmål for at sikre patientsikkerheden.
* Holde dig opdateret og følge gældende procedurer og instrukser på området. Dette inkluderer at sikre, at den rette borger, får det rette lægemiddel, i den rette dosis, på det rette tidspunkt og på den rette måde.
* Frasige dig opgaven, hvis du ikke kan varetage den forsvarligt - herunder, hvis du ikke er i stand til at sikre den nødvendige observation.
* Frasige dig opgaven, hvis du får mistanke om fejl i medicinordinationen eller -administrationen.
* Orientere din leder hvis du frasiger en opgave.
* Orientere din leder hvis du bliver opmærksom på hændelser og fejl samt indberette disse som utilsigtede hændelser. Se ”*Instruks utilsigtede hændelser (UTH)”*.
* Sørge for at opgradere dine kompetencer, hvis der er manglende færdigheder.

Du skal som medarbejder være særlig opmærksom på håndtering af [Risikosituationslægemider (klik her)](https://stps.dk/sundhedsfaglig/viola-viden-og-laering/risikoomraader/risikosituationslaegemidler) der ofte giver anledning til medicineringsfejl. Se afsnit om Risikosituationslægemidler. |
| Den behandlingsansvarlige læges ansvar  | * Borgerens læge er ansvarlig for at vurdere hvilken medicin, der skal ordineres.
* Medarbejderen må ikke ændre i lægens ordination.
* Borgerne kan have kontakt til forskellige ordinerende læger udover den praktiserende læge.
* Den læge, som har opfølgning i forhold til ordinationen, er ansvarlig for behandlingen og receptfornyelse.
* Det er vigtigt, at den medicinansvarlige medarbejder sikrer, at oplysninger viderebringes mellem instanserne, f.eks. fra speciallæge til praktiserende læge, for at minimere fejl.

Se i øvrigt ”*Instruks – Samarbejde med behandlingsansvarlige læge*”. |
| Ansvar og kompetence for medicinansvarlige (autoriserede- og Trust medarbejdere) der varetager medicinhåndtering  | Det er udelukkende autoriserede sundhedsfaglige medarbejdere eller Trust medarbejdere, der kan varetage selvstændig medicinhåndtering (se læsevejledning side 1).Trust-medarbejdere skal have gennemgået det store medicinkursus samt kunne anvende medicinmodulet i Sensum One inkl. FMK.Medarbejdere, der varetager medicinhåndtering, skal have kendskab til at udføre håndteringen i overensstemmelse med denne instruks samt publikationen ”[Korrekt håndtering af medicin (klik her)](https://stps.dk/Media/638291787284429364/Korrekt%20h%C3%A5ndtering%20af%20medicin%203.%20udgave%202023.pdf)” fra Styrelsen for Patientsikkerhed. |
| Ansvar og kompetence for medarbejdere uden autorisation, der varetager medicinadministration (udlevering af medicin til borger) | I henhold til ”*Faglig kompetenceprofil og indsatskatalog for sygepleje*" vedrørende medicinadministration: * Skal medarbejdere, der varetager medicinadministration, enten have en borgerspecifik sidemandsoplæring eller have gennemført det lille medicinkursus.
* Medarbejdere kan efter individuel vurdering og ledelsens godkendelse, administrere specifik medicin herunder risikosituationslægemidler.

Ovenstående skal dokumenteres på medarbejderens kompetenceskema.Medarbejderen der foretager medicinadministrationen skal desuden have kendskab afsnittet medicinadministration i denne instruks samt publikationen [Korrekt håndtering af medicin (klik her)](https://stps.dk/Media/638291787284429364/Korrekt%20h%C3%A5ndtering%20af%20medicin%203.%20udgave%202023.pdf) fra Styrelsen for Patientsikkerhed.**Borgerspecifik sidemandsoplæring**Ved ansættelse af nye medarbejdere, vikar eller timeafløser er der en forpligtigelse til, at en autoriseret sundhedsperson giver borgerspecifik sidemandsoplæring, indtil kollegaen har mulighed for at deltage på det lille medicinkursus. Sidemandsoplæringen omfatter:* Gennemlæsning og drøftelse af denne instruks med særlig fokus på:
	+ Ansvar og kompetencer
	+ Afsnittet omkring medicinadministration
* Gennemgang af ”*Faglig kompetenceprofil og indsatskatalog for sygepleje*" ift. opgaveoverdragelse
* Oplæring i medicinmodulet i Sensum One jf. afsnit om medicinadministration

Den autoriserede sundhedsperson er ansvarlig for:* At sikre, at kollegaen har forstået instruksen, er i stand til at administrere medicin i overensstemmelse hermed, og forstår hvordan der dokumenteres korrekt i Sensum One.
 |

# Ansvar og aftaler med borger/pårørende/værge

| Ansvarsområde | Instruks |
| --- | --- |
| Tilbuddets ansvar | Ved opstart af medicinering eller indflytning indgås der en aftale mellem tilbuddet, borgers læge og borgeren/pårørende/værge for at sikre en forsvarlig håndtering af medicinen.Når tilbuddet tager ansvar for medicineringen, etableres specifikke aftaler for:* Hvad varetager:
	+ Borger selv
	+ Pårørende/værge
	+ Tilbuddet
	+ Hjemmesygeplejen

Det er vigtigt at lave aftaler om de enkelte delopgaver (hel- eller delvis selvadministration) fx:* Medicinbestilling
* Håndkøbsmedicin, naturlægemidler og/eller kosttilskud
* Medicindispensering
* Medicinopbevaring
* Udlevering og indtagelse af medicin
* Aftaler vedrørende ferie og weekend
* Aftaler om samarbejde med/kontakt til samarbejdspartnere

Desuden etableres aftaler med borgerens læge vedrørende medicinsk behandling med klare opfølgningsaftaler. Hvis borger selv varetager medicinhåndtering eller er hel- eller delvis selvadministrerende skal tilbuddet sikret, at lægen har vurderet, at borgeren kan varetage opgaven. Lægens vurdering dokumenteres i Sensum One. Det skal tydeligt fremgå af medicinkortet, hvilken medicin borger selv håndterer. Medicin, som borger selv håndterer markeres med ”selvadministration”. Det sikres, at borgerens medicinoplysninger er ajourførte i FMK og overføres korrekt til medicinkortet i Sensum One.Alle aftaler dokumenteres på borgerens medicinkort under "Individuel medicininstruktion" i Sensum One for at sikre klarhed og sporbarhed.Øverst på formularen |
| Ansvarsfordeling ved borgere eller pårørende der varetager hele medicinhåndteringen | Der lægges vægt på, at borgere, der selv varetager medicinhåndtering, er i stand til at håndtere ansvaret og samarbejde med behandlingsansvarlig læge. Der skal altid udvises særlig opmærksomhed og støtte, især til borgere med kroniske lidelser såsom epilepsi, diabetes, astma eller andet af livstruende karakter.**Akut behov for PN-medicin**I tilfælde hvor borgeren selv varetager sin medicin, men hvor der kan opstå akut behov for hjælp fx under epilepsianfald, er det vigtigt, at borgeren eller pårørende/værge skriftlig har informeret tilbuddet om hvilke handlinger, der skal udføres ved akut behov for hjælp. Det omfatter brug af lægeordineret PN-medicin, såsom beroligende eller krampestillende midler. Bostedet er ansvarligt for at borgers/pårørendes/værges skriftlige information om hvilke handlinger, der skal udføres ved akut behov for hjælp, fremgår af sundhedsplan.Idet borger selv varetager medicinhåndtering, skal FMK og medicinkort ikke fremgå i Sensum One. Sundhedsplan føres på vanlig vis. |
| Ansvarsfordeling ved borgere der selv opbevarer og administrer den udleverede medicin  | Der lægges vægt på, at borgere, der selv varetager medicinadministration, er i stand til at håndtere ansvaret – se afsnit vedr. ”Tilbuddets ansvar”.Det skal fremgå af medicinkortet i Sensum One, hvilke præparater borger er hel- eller delvis selvadministrerende på.OBS – når der udleveres medicin til flere dages brug, kvitteres der for administrationen for hele den udleverede periode.  |

# Dokumentation af medicinordinationer

| Ansvarsområde | Instruks |
| --- | --- |
| FMK (Fælles medicinkort) | FMK er det centrale system, hvor læger ordinerer medicin. Det indeholder alle oplysninger om elektroniske recepter og udleverede receptpligtige lægemidler. Når borgere på tilbud inden for Socialområdet har behov for hjælp til medicinhåndtering, skal alle lægefaglige ordinationer i FMK overføres til det lokale medicinkort i Sensum One, som medarbejderen skal anvende ved medicinhåndtering. |
| Opdatering og ajourføring af medicinkort  | Den behandlingsansvarlige læge har ansvaret for at vurdere, om borgeren modtager korrekt medicinsk behandling og for at sikre, at alle aktuelle ordinationer fremgår af FMK. Den lægelige ordination kan forekomme enten mundtligt eller elektronisk/skriftligt. Men så vidt det er muligt bør kommunikation om ordination af lægemidler foregå skriftligt.Det enkelte behandlingstilbud skal etablere en fast arbejdsgang, der sikrer, at FMK regelmæssigt tjekkes i dagstiden på hverdage for synkronisering og korrekt medicinering. |
| Dokumentation af medicinordinationer | Al den medicin, som borgeren får, skal fremgå af medicinkortet i Sensum One. Medicinkortet skal omfatte receptpligtig medicin og håndkøbsmedicin, naturlægemidler og kosttilskud. Det gælder både dosispakket og dispenseret medicin samt medicin som borger eller pårørende selv administrer. Medicinkortet i Sensum One skal indeholde følgende:* Borgers fulde navn og cpr.nr.
* Dato for ordination – dag, måned og år
* Dato for seponering – hvis der er fastsat en dato
* Den ordinerende læges navn eller navn på sygehus eller afdelingen (fremgår ved at klikke på ”” ved det enkelte præparat i FMK)
* Det aktuelle handelsnavn og evt. det generiske navn (det aktive indholdsstof)
* Medicinens form fx brusetabletter, depottabletter, mikstur, plaster, cremer, øjendråber eller stikpiller
* Medicinens styrke – fx hvor mange mg, der er i hver tablet
* Hvor meget medicin, borgeren skal have ad gangen (enkeltdosis) og pr. døgn (døgndosis) fx 1 tablet 3 gange daglig
* Enkelt og maksimal dosis for PN-medicin fx 1 tablet højst 3 gange daglig
* Hvilket tidspunkt på døgnet borgeren skal indtage medicinen. Lægen skal kun angive eksakt tidspunkt, hvis det er relevant for behandlingen.
* Indikation for behandlingen – fx smerter i foden. Vær opmærksom på, at der skal være en tydelig indikation, det er for upræcist at angive smerter, sindslidelse eller lignende – kontakt lægen for angivelse af den rette indikation.
* Om medicinen er dosispakket
* Om borger er selvadministrerende
* Hvordan borgeren skal have medicinen fx som injektion
* På medicinkortet under ”*Individuel medicininstruktion*” beskrives særlige instruktioner omkring indtagelse fx om medicinen skal indtages på en bestemt måde, selvadministration, sidedispensering eller forekomst af ikke dispensebar-medicin.
 |
| Dokumentation af mundtlig medicinordination | Ved modtagelse af mundtlig ordination, skal medarbejderen notere:* Dato for ordinationen
* Den ordinerende læges navn og evt. navn på sygehus / afdeling
* Borgerens navn og cpr.nr.
* Behandlingsindikation – hvorfor borgeren skal have medicin
* Præparatets navn, styrke og dosis
* Tidspunkt for medicingivning
* Hvordan medicinen skal gives
* Dato for seponering (ophør med medicinen), hvis der er fastsat en sådan

Efter at have gennemgået oplysningerne med lægen, skal medarbejderen sikre, at der ikke er nogen tvivl om lægens anvisninger – gentag lægens ordination. Vær opmærksom på, at lægen ordinerer medicinen i FMK, så medicinkortet efterfølgende kan synkroniseres i overensstemmelse med FMK.Det er vigtigt at bemærke, om den tidligere mundtlige ordination stemmer overens med den i FMK anførte ændring. |
| Opfølgning på medicinordinationer efter lægebesøg eller udskrivelse fra sygehus | FMK tjekkes **ALTID** for medicinændringer, når borgeren har været ved egen læge, speciallæge eller til ambulant sygehuskontrol.Efter udskrivelse fra sygehuset er den medicinansvarlige medarbejder forpligtet til at sikre, at medicinændringer under indlæggelsen bliver overført til medicinkortet i Sensum One. Hvis der ikke er en medicinansvarlig medarbejder på arbejde, skal den medarbejder, der tager imod borgeren, tage kontakt med en hjemmesygeplejerske, hvis der er medicinændringer. |
| Årlig medicinstatus | Kontakt med den praktiserende læge bør foretages mindst én gang årligt for at vurdere følgende:* Om den ordinerede medicin og dosis stadig er passende.
* Om den oprindelige årsag til medicineringen stadig er relevant.
* Om der er unødvendig brug af flere medicinske præparater (risiko for polyfarmaci).

Dato og resumé af den årlige medicinstatus skal dokumenteres i medicinmodulet i Sensum One under fanen "*Årlig status*", og eventuelle relevante problemområder i Sundhedsplanen skal justeres i overensstemmelse hermed.Hvis borgeren eller deres pårørende med stedfortrædende samtykke ikke ønsker de nævnte foranstaltninger, skal dette noteres i Sensum One på samme sted.Derudover skal lægen tilbyde et sundhedstjek mindst hvert andet år. Se ”*Instruks for Sundhedstjek*” for yderligere detaljer. |
| Håndkøbsmedicin, naturlægemidler og kosttilskud | Håndkøbsmedicin, naturlægemidler og kosttilskud kan fx være Panodil, klyx, HUSK, Strepsil, næsespray, fiskeolie, vitaminer eller allergimedicin.Hvis medarbejderne varetager opgaver i forbindelse med håndteringen, skal præparatet enten være ordineret af lægen eller godkendt af lægen.Der dispenseres eller administreres således ikke håndkøbsmedicin, naturlægemidler eller kosttilskud til borgere uden lægelig accept. Hvis håndkøbsmedicin, naturlægemidler eller kosttilskud dispenseres, skal det manuelt tilføjes, så det fremgår af medicinkortet som en lokal ordination. Dispenseringen foregår på samme vilkår som øvrig medicin.Lægen skal ligeledes orienteres, hvis tilbuddet er bekendt med, at borgeren selv tager håndkøbsmedicin, naturlægemidler eller kosttilskud, da det kan have betydning for virkningen af den medicin, lægen har ordineret. Det noteres i ”*Individuel medicininstruktion*” på medicinkortet, at borger selv tager håndkøbsmedicin, naturlægemidler eller kosttilskud og at lægen er orienteret. **UDEN godkendelse eller accept:**Hvis der ikke findes ordination eller godkendelse fra lægen, må medarbejderneikke varetage opgaver i forbindelse med håndtering af håndkøbsmedicin, naturlægemidler eller kosttilskud. |

# Modtagelse af medicin

| Ansvarsområde | Instruks |
| --- | --- |
| Modtagelse af medicin leveret af apotek | Levering af medicin fra apotek kan ske på flere måder:* I borgers egen bolig, hvor medicinen skal opbevares forsvarligt og utilgængeligt for uvedkommende.
* I fælles medicinskab eller et rum til opbevaring af medicin.
	+ Medicinskabet skal placeres i et rum, hvor der ikke er adgang for borgere.

Det anbefales at medicinskabet eller medicinrummet forsynes med klik-lås eller personlig kode, så der kan ses i log, hvem der har haft adgang til medicinrummet/skabet.Al medicin fra apoteket, dette gælder også dosisdispenseret medicin, er pakket med borgerens navn, adresse og cpr.nr. |
| Modtagelse af dispenserbar/ikke-dispenserbar medicin  | Ved modtagelse af medicin skal den medicinansvarlige kontrollere:* At medicinen svarer til følgesedlen, tjekke holdbarhedsdato og sikre at medicinen opbevares efter forskrifterne og som aftalt med borger
* At den modtagne medicin svarer til den medicin, der er bestilt og som lægen har ordineret jf. medicinkortet (FMK)
* At der er label på medicinen mærket med borgerens fulde navn, cpr.nr., styrke, dosis og at behandlingsindikationen er i overensstemmelse med medicinkortet
* At der ligeledes er label på håndkøbsmedicin, naturlægemidler og kosttilskud med borgerens fulde navn og cpr.nr.
	+ Er der ikke label på medicin, håndkøbsmedicin, naturlægemidler og kosttilskud fra apoteket/sygehus, påsættes label med borgers fulde navn og cpr.nr.

Hvis oplysninger på medicinbeholder og label ikke stemmer overens med ordinationen på medicinkortet, kontaktes den ordinerende læge. Henvendelsen og eventuelt journalnotat dokumenteres i Sensum One, under bemærkningsfeltet på præparatet ved at klikke på ”Rediger ordination”. |
| Modtagelse af dosisdispenseret medicin  | Ved modtagelse af dosisdispenseret medicin skal den medicinansvarlige:* Kontrollere at der er korrekt navn og cpr.nr. på dosisposerne
* Være opmærksom på eventuelle ændringer på følgesedlen fx medicin i restordre
* Kontrollere medicinkortet (FMK) i Sensum One for eventuelle ændringer
* Signere på posen, når ovenstående er foretaget
 |

# Opbevaring af medicin

| Ansvarsområde | Instruks |
| --- | --- |
| Overordnet ramme for opbevaring af medicin  | Den enkelte borgers medicin skal opbevares adskilt fra andre borgeres medicin. Det gælder fx også samboende ægtefælle/andre.Medicinen skal opbevares forsvarligt i forhold til borgeren og utilgængelig for besøgende og andre borgere.Borgerens medicin opbevares jf. nedenstående:* Medicinen opbevares efter forskrifterne (læs indlægsseddel) fx skal noget medicin på køl
* Aktuel og ikke-aktuel medicin opbevares tydeligt adskilt, fx kan ikke-aktuel medicin opbevares i en lukket plasticpose tydelig markeret med ***”Ikke aktuel medicin”***
* Ikke anbrudt medicin opbevares særskilt med tydelig markering af ”***Ikke anbrudt aktuel medicin*”**
* Fast medicin og PN-medicin skal være adskilt. PN-medicin skal opbevares særskilt med tydelig markering af ***”PN-medicin”***

For alt opbevaret medicin gælder, at udløbsdato ikke må være overskredet.Er medicinens udløbsdato overskredet, laves aftale med borgeren om bortskaffelse (se afsnit bortskaffelse af medicin).I ”*Sundhedsprofilen”* i Sensum One skal det beskrives, hvor borgerens medicin opbevares. |
| Opbevaring af medicin i fælles medicinrum | Hvis medicinen ikke kan opbevares forsvarligt i borgerens eget hjem, kan medicinen opbevares et sikkert sted, fx i et fælles medicinskab.* Medicinskabet skal placeres i et rum, hvor det er utilgængelig for borgere og besøgende etc.
* Medicin, som opbevares i fælles aflåst medicinskab, skal være individuelt adskilt, så der ikke kan ske sammenblanding af de enkelte borgeres medicin.
* Det anbefales at medicinskabet forsynes med klik-lås eller personlig kode, så det kan ses i log, hvem der har haft adgang til medicinskabet.

Der må ikke opbevares medicin til fælles brug, heller ikke håndkøbsmedicin.Den eneste undtagelse er adrenalin som nødberedskab. |

# Bortskaffelse af medicin

| Ansvarsområde | Instruks |
| --- | --- |
| Bortskaffelse af medicin  | Medicinen:* Tilhører den enkelte borger
* Må ikke anvendes af andre
* Forældet medicin skal kasseres

 Medicin, hvor holdbarhedsdatoen er udløbet og medicin, der er permanent seponeret, må ikke anvendes. Det skal sendes til apoteket.Kasseret medicin skal samles i beholder beregnet hertil. Der skal være tydeligt markeret på beholder, at det er til medicin, som skal destrueres. Beholderen opbevares i aflåst skab utilgængelig for uvedkommende indtil medicinen kan afhentes af apoteket eller bringes til apoteket. Det anbefales, at skabet er forsynet med klik-lås eller personlig kode.Medicinske plastre og inhalationsdevices skal bortskaffes på samme måde som al andet medicin.Når en borger dør, tilhører medicinen principielt boet. Pårørende/værge opfordres til at aflevere al restmedicin på apoteket. Medarbejderen kan også tilbyde de pårørende/værge at bortskaffe medicinen for dem.  |
| Bortskaffelse af dosisposer | Dosisposerne er mærket med borgerens navn og cpr.nr., de klippes i stykker og smides ud med dagrenovation. |

# Medicindispensering

| Ansvarsområde | Instruks |
| --- | --- |
| Dispensering af medicin i doseringsæsker | Inden dispensering skal du ALTID sørge for:* At foretage FMK opdatering så aktuel medicin er opdateret på medicinkortet i Sensum One
	+ Ved rød advarselstrekant skal du ALTID genoverføre præparatet fra FMK til medicinkortet
	+ Ved gult effektueringssymbol genoverføres præparatet, når der tages hul på en NY æske/glas ifm. dispenseringen

Inden du går i gang med at dispensere medicin tjekkes følgende:* Opstart kun fuld dispensering, hvis al medicin til hele perioden forefindes. Hvis dette ikke er muligt, må der KUN dispenseres til det antal hele dage, der er medicin til.
* At doseringsæsker er tydeligt mærket med navn og cpr.nr. (mærkat

placeres på bunden) samt ugedag og angivelse af tidspunkter* At etui til doseringsæsker er mærket med ugenummer og evt. navn
* At medicinens holdbarhedsdato (aktuel og ikke-aktuel medicin) ikke overskrides i denne og næste dispenseringsperiode

Systematiser din dispensering og tjek følgende:* At borgerens navn står på medicinbeholderen
* At oplysningerne på medicinbeholderen stemmer overens med borgerens medicinkort – handelsnavn, styrke/koncentration, form (fx depotpræparat), dosis, behandlingsindikation samt det tidspunkt, hvor medicinen skal gives
* Hvis oplysningerne på medicinbeholderen ikke stemmer overens med ordinationen på medicinkortet i Sensum One, skal der foreligge et journalnotat med lægens ændring af ordinationen. Hvis der ikke er et journalnotat om, at lægen har ændret ordinationen, skal lægen kontaktes.

Der dispenseres altid fastmedicin og PN-medicin i overensstemmelse med opdateret medicinkort i Sensum One.Udfør dispensering:* Arranger doseringsæsker, så korrekt dispensering sikres på de enkelte ugedage
* Anvend dispenseringsmodulet i Sensum One, hvorved dispenseringsperioden dokumenteres samt hvem der har varetaget opgaven
* Marker evt. anbrudte æsker, glas og lignende med et kryds

Efter dispensering kontrolleres følgende:* At antallet af tabletter på medicinkortet stemmer med antallet af tabletter i doseringsæskerne
* At tjekke at der er anbrudsdato på salver, dråber og anden medicin, der har begrænset holdbarhed efter åbning samt sikre korrekt opbevaring (Hvis der findes anbrudt medicin uden anbrudsdato med begrænset holdbarhed, skal dette kasseres)
* At tjekke at der er nok medicin/PN medicin (salver, øjendråber, mikstur mm.) til næste dispensering. Bestil nyt medicin, hvis der mangler.
* Ny medicin bestilles som udgangspunkt via medicinmodulet i Sensum One. Nogle præparater bestilles ved behandlingsansvarlige læge/afdeling.

Vær obs på, om der er en gyldig recept på præparatet og om receptfornyelse evt. skal ske gennem speciallæge.Opmærksomhedspunkter:* Vær opmærksom på, om tabletter kan opbevares i doseringsæsker uden for original emballage.
* Medicin udenfor originalemballage ikke må opbevares i doseringsæsker i mere end 28 dage – der må altså max. doseres til 4 uger.

Medicinændringer:* Hvis der fjernes tabletter fra dosisposer eller doseringsæsker, skal tabletterne kunne identificeret sikkert og entydigt. Ellers skal al medicinen i den eller de berørte dosisposer eller rum i doseringsæsken kasseres, og medicinen skal dispenseres på ny.

Benyt evt. identifikation på Pro-Medicin eller ved at klikke på præparatet på medicinkortet i Sensum One. |
| Sidedispensering / ikke-dispenserbar medicin | Sidedosering / ikke-dispenserbar medicin kan fx være øjendråber, medicinske salver, mixtur, medicinske plastre, næsespray, pulver, injektioner, brusetabletter og andre tabletter, der ikke kan dispenseres med andet medicin.Opmærksomhedspunkter:* Der skal være anbrudsdato direkte på tuben, glasset eller lignende for præparater med begrænset holdbarhed efter åbning
* Præparatet med særlige forskrifter for opbevaring efter anbrud
* Det er muligt at se forskel på dispenseret/sidedispenseret medicin og dosisdispenseret medicin i medicinkortet

Dispenseret-/sidedispenseret medicin: ImageDosisdispenseret medicin: ImageImageDen dosisdispenserede medicin vil desuden være markeret med følgende symbol:  |
| Sidedispensering ved dosisdispenseret medicin | Ved akutte medicinændringer hos borgere med dosisdispensering, sidedoseres medicinen i æsker, indtil medicinen evt. leveres i dosisposerne. Vær ekstra opmærksom på, at kontrollere de nye ruller for, om ændringen er trådt i kraft. |
| Dispensering af risikosituations-lægemidler | Der skal udvises særlig agtpågivenhed ved dispensering af risikosituationslægemidler!Følgende typer medicin er omfattet af regler for risikosituationslægemidler:* Insulin *– se ”Instruks – insulin”*
* Blodfortyndende medicin
* Digoxin
* Gentamicin
* Kalium
* Methotrexat
* Opioider

Se Styrelsen for Patientsikkerheds guide for håndtering af risikosituationslægemidler [Risikosituationslægemidler (klik her)](https://stps.dk/sundhedsfaglig/viola-viden-og-laering/risikoomraader/risikosituationslaegemidler)I ”*Faglig kompetenceprofil og indsatskatalog for sygepleje”* fremgår det, hvem der må varetage opgaver i relation til risikosituationslægemidler.  |
| Dispensering af PN-medicin | PN-medicin bør som udgangspunkt ikke dispenseres på forhånd.Hvis dette alligevel er nødvendigt, kan PN-medicin dispenseres i enkeltdosis i separate æsker mærket med:* Borgers navn og cpr.nr.
* Præparatnavn, styrke og dosis
* Dato for ophældning (jf. medicinens holdbarhed, dog max 28 dage!)

Der må ikke dispenseres PN medicin til mere end maksimal dosis for et døgn, medmindre der foreligger en special aftale med lægen.PN-medicin dispenseres/udleveres altid i overensstemmelse med opdateret medicinkort i Sensum One.  |

# Medicinadministration (udlevering af medicin)

| Ansvarsområde | Instruks |
| --- | --- |
| Håndtering af medicin ved administration | Når dosis udtages til borgeren, må lægemidlet ikke berøres. Dels skal præparatet sikres en tilstrækkelig hygiejne, dels skal den person, der håndterer medicinen, sikres mod at blive udsat for lægemidlet. Anvend handsker i de tilfælde, hvor der er risiko for hudkontakt.**Tabletter**: * Der bruges engangshandsker ved fremtagning, deling eller knusning af tabletter. Deling bør kun finde sted, hvis tabletten er forsynet med delekærv. Anvend evt. en tabletdeler. Ved knusning af tabletter kan, når det er nødvendigt, anvendes en lukket morter. Vær opmærksom på om tabletterne må knuses.

**Medicinske salver og cremer:*** Påføres med engangshandsker beregnet til formålet.

**Pulver**: * Ophældning af pulver skal foregå, så det støver mindst muligt for at nedsætte risiko for indånding og hudkontakt.

**Injektionsvæsker:** * Ved forberedelse anvendes arbejdsmetoder, der begrænser udvikling og spredning af dampe og aerosoler mest muligt.
 |
| Administration af dispenserbar og ikke-dispenserbar medicin | Før du giver medicin, skal du sikre:* At medicinen gives til den rigtige borger på det rigtige tidspunkt
* At doseringsæsken / dosisposen er mærket med borgers navn, cpr.nr. samt rigtige tidspunkt, ugedag og ugenummer
* At tilgå medicinkortet for den aktuelle dag
* At antallet af tabletter i doseringsæsken/dosisposen stemmer med antallet på medicinkortet
* At al medicin der står på medicinkortet gives, dvs. tabletter i doseringsæsker/dosisposer, salver, øjendråber, miksturer etc.

Obs medicin der fx opbevares på kølNår du giver medicin, skal du sikre:* At medicinen gives på den korrekte måde – fx før et måltid, sammen med et måltid, om medicinen skal knuses/opslæmmes etc.
* At medicinudleveringen foregår på en måde, der er tilpasset den enkelte borger
* At du ser borgeren, indtage medicinen. (Du må dog aldrig tvinge en borger til at tage sin medicin).
* At udlevere dosisæske/dosisposer til hele døgnet, hvis det fremgår af ”*Individuel medicininstruktion*” på medicinkortet

Efter du har givet medicin, skal du sikre:* At kvittere for udleveringen af medicin i Sensum One eller Bosted-app

Ved afvigelser skal du sikre:* At den ordinerende læge kontaktes, hvis borger får alvorlige eller ikke forventede bivirkninger af medicinen
* At orientere den behandlende læge, hvis borgeren i enkeltstående tilfælde ikke vil/kan indtage sin medicin
* At kontakte læge / vagtlæge, hvis der opstår væsentlige afvigelser i tidspunktet for indtagelse af medicin
* At kontakt den ordinerende læge / vagtlæge, hvis der udleveret eller borger har indtaget forkert medicin

Ovenstående dokumenteres altid i et dagbogsnotat i borgerens journal  |
| Borger er selv-administrerende på dele af eller hele medicin-administrationen | Borger har eget ansvaret for at tage dele af sin medicin eller alt sin medicin. Der indgås aftale med den behandlingsansvarlige læge og borgeren om fx:* + Hvilke præparater det gør sig gældende for
	+ Hvor mange dage der udleveres medicin til ad gangen

Det skal fremgå af medicinkortet, hvilke præparater borgere selv administrerer. Fx inhalation, medicinske salver etc. Når der udleveres dispenseret medicin til en eller flere dage, registreres dette som administreret for de aktuelle dage. Aftalerne for ovenstående skal fremgå af ”*Individuel medicininstruktion*” på medicinkortet. Observationer og eventuelle afvigelser skal dokumenteres i Sensum One. |
| Medicinadministration ud af huset | Medicin og doseringsæsker, der tages med ud af borgerens bolig, **skal** altid være tydelig mærket med borgerens navn og cpr.nr. Hvis en borger skal hjem, i skole, på job og modtager medicin i den periode, skal medicinen medbringes. I de tilfælde vil det være pårørende, værge, personale eller lignende, der sørger for at give borgeren medicin. Derfor er det vigtigt at ”administrere for tredje part”, så det fremgår af dispenseringsoversigten at medicinen er givet. Medicin, der tages med ud af borgerens bolig, **skal** opbevares utilgængelig for øvrige borgere**.** |

# Medicinadministration - PN-medicin, medicinske plastre, injektioner, IV-medicin

| Ansvarsområde | **Instruks** |
| --- | --- |
| Administration af PN-medicin | **Hvem må administrere PN-medicin:*** Alle fastansatte med sundhedsfaglig autorisation eller det store medicinkursus må varetage dispensering og administration af PN- medicin. Der indbefatter dispenserbare- og ikke-dispenserbare præparater, som fremgår af medicinkortet på Sensum One fx tabletter, øjendråber, salver, cremer mm.

Jf. ”*Faglig kompetenceprofil og indsatskatalog sygepleje*”.Det lille medicinkursus giver IKKE kompetence til udlevering af PN-medicin. Der kan foretages en borgerspecifik opgaveoverdragelse via sidemandsoplæring til udlevering af PN-medicin. PN-medicinering med risikosituationslægemidler KAN IKKE opgaveoverdrages.Før udlevering af PN-medicin, skal du sikre:* At åbne medicinkortet og kontrollere, om der allerede er givet PN-medicin. Er døgndosis givet?
* At kontroller dosis på medicinkortet
* At dispensere den korrekte dosis PN-medicin og give dette til den rette borger

Efter du har givet PN medicin, skal du sikre:* At du umiddelbart efter udlevering dokumenterer givning af PN-medicin i medicinkortet med korrekt klokkeslæt
* At dokumenterer årsag til givning af PN-medicin i et dagbogsnotat
* At evaluere effekten af PN-medicin på medicinkortet i Sensum One/Bosted-app
* At tage stilling til det videre forløb, hvis den ønskede effekt udebliver – dette dokumenteres i et dagbogsnotat
 |
| Administration af medicin som injektion | Hvem må administrere medicin som injektion:* Det fremgår af ”*Faglig kompetenceprofil og indsatskatalog sygepleje*”

Injektion af medicin subkutant eller intramuskulært må gives til borgere i stabile forløb af autoriserede sundhedsmedarbejdere, evt. efter oplæring, hvis proceduren ikke er en del af medarbejderens grundkompetence. Injektion af medicin til borgere i ustabile/komplekse forløb, fx tryghedspakke, administreres i samarbejde med hjemmesygeplejen.Ved injektion af medicin, dog med undtagelse af insulin, medbringes altid Adrenalin – se ”*Instruks – Anafylaksi*”. |
| Administration af medicinske plastre | Hvem må administrere medicinske plastre:* Det fremgår i ”*Faglig kompetenceprofil og indsatskatalog sygepleje*”

Når du administrer medicinske plastre, skal du sikre:* At det gamle plaster fjernes, inden det nye sættes på
* At kontroller, at det er korrekt præparat og styrke
* At notere i et dagbogsnotat, hvor på kroppen plastret sættes på

Hvis en borger med medicinsk plaster bliver indlagt, skal du huske at give sygehuset besked om:* Hvor plastret sidder
* Hvornår det sidst er skiftet
* Hvornår det skal skiftes næste gang

**OBS:*** Der må ikke skrives direkte på medicinske plastre
* Der må ikke klippes i medicinske plastre
 |
| Administration af IV medicin | Indgift af IV-medicin kan ***kun*** udføres af en sygeplejerske, **der er rutineret i varetagelse af opgaven.** Administration af IV-medicin, der er opstartet under indlæggelse, varetages som udgangspunkt af hjemmesygeplejen.  |

# Begrebsafklaring

| Begreb | Forklaring  |
| --- | --- |
| **Bivirkninger** | Bivirkninger er de uønskede virkninger, som medicin kan have, selvom man kun tager den anbefalede dosis. Læs om mulige bivirkninger under det enkelte præparat på pro.medicin.dk og på indlægssedlen. |
| **Dosis** | Den mængde medicin, borgeren skal have. * Døgndosis

Den mængde medicin, borgeren skal have i løbet af et døgn – skrives fx som ”1 tablet 3 gange daglig”. * Enkeltdosis

Den mængde medicin borgeren skal have pr. gang – fx ”1 tablet” |
| **Dosispakket medicin** | Lægemiddeldispensering til en given periode, som er pakket på apotek eller sygehusapotek til hvert enkelt administrationstidspunkt. |
| **Håndkøbsmedicin** | Medicin, som kan købes uden recept, men som er beskrevet i pro.medicin.dk og min.medicin.dk. |
| **Ikke-dispenserbar medicin** | Medicin som ikke kan dispenseres på forhånd til en periode fx øjendråber, cremer eller insulin. |
| **Indikation** | Lægens begrundelse for, at medicinen gives. |
| **Interaktioner** | Interaktion mellem lægemidler betyder, at et lægemiddel øger eller nedsætter effekten eller bivirkningerne af et andet lægemiddel. Interaktioner kan også forekomme mellem lægemidler og fødevarer, mellem lægemidler og alkohol samt mellem lægemidler og naturlægemidler eller kosttilskud. |
| **Kosttilskud** | Tilskud til den sædvanlige kost, uden at der er tale om et lægemiddel. Fødevarestyrelsen administrerer reglerne for kosttilskud. |
| **Lægemiddelordination** | Ordination der beskriver, hvilket lægemiddel borger skal have og i hvilken dosering, med hvilken administrationsteknik, ad hvilken administrationsvej og på hvilken indikation. |
| **Lægens medhjælp** | Medarbejdere kan varetage opgaver som lægens medhjælp. Det er fx tilfældet, når en læge overdrager til medarbejderne at behandle en borger med medicin, der er ordineret af lægen.  |
| **Medicinhåndtering** | Er et samlet begreb for; medicindispensering, modtagelse-, opbevaring-, og bortskaffelse af medicin, identifikation samarbejde med lægen vedrørende ordinationer, medicinadministration (udlevering af medicin) og dokumentation. |
| **Medicindispensering** | Medarbejderne hælder medicin op, fx i doseringsæsker. |
| **Medicinadministration** | Medarbejderne udleverer medicin til borger, hjælper borger med at indtage medicinen og observerer borger.  |
| **Medicinkort i Sensum One** | En samlet oversigt over den medicin, borgeren er i behandling med, både receptpligtig medicin og håndkøbsmedicin samt naturlægemidler og kosttilskud. |
| **Medicin efter skema** | Medicin hvor dosis kan variere fra dag til dag, fx afhængig af blodprøvesvar, og/eller medicin som ikke gives hver dag. |
| **Naturlægemidler** | Lægemidler, der indeholder naturligt forekommende stoffer i koncentrationer, der ikke er væsentligt større end dem, der forekommer i naturen. Naturlægemidler godkendes af Lægemiddelstyrelsen. |
| **PN-medicin** | Medicin, som patienten får efter behov. |
| **Risikosituationslægemidler** | Lægemidler som er involveret i en stor del af de utilsigtede hændelser, der rapporteres til Dansk Patientsikkerhedsdatabase, som opstår på grund af medicineringsfejl, og som medfører alvorlige konsekvenser for patienterne. Ud over lægemidlet selv er det ofte de situationer, lægemidlerne bliver brugt i, der fører til fejl – deraf navnet risikosituationslægemidler. |
| **Selvadministration** | Borger kan varetage administration af enkelte præparater og har selv ansvar for at indtage medicinen. |
| **Selvadministrerende** | Når en borger er selvadministrerende, har borger selv det fulde behandlingsansvar i samarbejde med behandlingsansvarlig læge.  |
| **Trust-medarbejdere** | Ikke-autoriserede medarbejdere, der har tildeles adgang til FMK i Sensum One af nærmeste leder.  |

| Litteraturreferencer |
| --- |
| Vejledning om ordination og håndtering af lægemidler, VEJ nr. 9079 af 12/02/2015[*https://www.retsinformation.dk/eli/retsinfo/2015/9079*](https://www.retsinformation.dk/eli/retsinfo/2015/9079) |
| Vejledning om autoriserede sundhedspersoners benyttelse af medhjælp,VEJ nr. 115 af 11/12/2009[*https://www.retsinformation.dk/eli/mt/2009/115*](https://www.retsinformation.dk/eli/mt/2009/115) |
| Bekendtgørelse om recepter og dosisdispensering af lægemidler,BEK nr. 1108 af 29/09/2017[*https://www.retsinformation.dk/eli/lta/2018/1654*](https://www.retsinformation.dk/eli/lta/2018/1654) |
| Styrelsen for Patientsikkerhed *”Korrekt håndtering af medicin”* [*https://stps.dk/Media/638291787284429364/Korrekt%20h%C3%A5ndtering%20af%20medicin%203.%20udgave%202023.pdf*](https://stps.dk/Media/638291787284429364/Korrekt%20h%C3%A5ndtering%20af%20medicin%203.%20udgave%202023.pdf) |
| Styrelsen for Patientsikkerhed *”Risikosituationslægemidler”* [*https://stps.dk/sundhedsfaglig/viola-viden-og-laering/risikoomraader/risikosituationslaegemidler*](https://stps.dk/sundhedsfaglig/viola-viden-og-laering/risikoomraader/risikosituationslaegemidler) |